BAM วิ่งต่อ 4% ทำออลไทม์ไฮ รับอานิสงส์หนี้เสียแบงก์พุ่ง
BAM วิ่งต่อ 4% ทำออลไทม์ไฮ รับอานิสงส์หนี้เสียแบงก์พุ่ง ล่าสุดอยู่ที่ 26 บาท บวก 1.10 บาท หรือ 4.42% มูลค่าซื้อขาย 1.52 พันล้านบาท
BAM วิ่งต่อ 4% ทำออลไทม์ไฮ รับอานิสงส์หนี้เสียแบงก์พุ่ง ล่าสุดอยู่ที่ 26 บาท บวก 1.10 บาท หรือ 4.42% มูลค่าซื้อขาย 1.52 พันล้านบาท
20 ม.ค. 2563

ผู้สื่อข่าวรายงานว่า ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ล่าสุด ณ เวลา 15.40 น. อยู่ที่ 26 บาท บวก 1.10 บาท หรือ 4.42% สูงสุดที่ 26 บาท ต่ำสุดที่ 25 บาท ด้วยมูลค่าซื้อขาย 1.52 พันล้านบาท โดยราคาหุ้น BAM ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 16 ธ.ค.2562 โดยมีราคา IPO ที่ 17.50 บาท

โดย บล.ยูโอบี เคย์เฮียน ระบุในบทวิเคราะห์ว่า ระวังการปรับประมาณการกำไรกลุ่มธนาคารลง หลัง SCB รายงานกำไรไตรมาส 4/62 ที่เพียง 5.5 พันล้านบาท ลดลง 22% เมื่อเทียบจากปีก่อน และต่ำกว่าตลาดคาดที่ราว 9-10 พันล้านบาท ทั้งนี้มาจากการตั้งสำรองที่มากกว่าคาด และ NPL ที่ดีดตัวขึ้นมาเป็น 3.4% จาก 3.0% แสดงถึงคุณภาพลูกหนี้ที่แย่ลงโดยรวม ซึ่งเป็นสถานการณ์ที่น่าจะเกิดขึ้นกับหุ้นอื่นๆ ในกลุ่มเช่นกัน โดยเฉพาะ KBANK และ BBL ที่มีสัดส่วนลูกหนี้ SME สูงที่สุด อย่างไรก็ตามภัยแล้งและคุณภาพลูกหนี้ที่แย่ลงเป็นบวกต่อกลุ่มบริหารหนี้ อาทิ BAM